สังคมข่าวหุ้น
ดัชนีตลาดหุ้นไทยวานนี้ (20 ก.ย.) ปิดที่ 1,638.59 จุด บวก 7.02 จุด หรือ 0.43% มีมูลค่าการซื้อขาย 65,130.39 ล้านบาท
ดัชนีตลาดหุ้นไทยวานนี้ (20 ก.ย.) ปิดที่ 1,638.59 จุด บวก 7.02 จุด หรือ 0.43% มีมูลค่าการซื้อขาย 65,130.39 ล้านบาท
20 ก.ย. 2565

ดัชนีตลาดหุ้นไทยวานนี้ (20 ก.ย.) ปิดที่ 1,638.59 จุด บวก 7.02 จุด หรือ 0.43% มีมูลค่าการซื้อขาย 65,130.39 ล้านบาท โดยดัชนีแตะสูงสุด 1,645.15 จุด ต่ำสุด 1,636.20 จุด แกว่งไซด์เวย์ตามตลาดภูมิภาคที่ส่วนใหญ่รีบาวด์ในช่วงรอผลประชุมเฟด โดยได้รับแรงซื้อกลับจากหุ้นที่ปรับตัวลงไปมากมาช่วยประคองตลาด ขณะที่นักลงทุนสถาบันในประเทศซื้อสุทธิ 1,239.64 ล้านบาท ด้านนักลงทุนในประเทศขายสุทธิ 1,273.64 ล้านบาท
สุเชษฐ์ สุขแท้ รองกรรมการผู้จัดการ ฝ่ายมีเดียมาร์เก็ตติ้ง บริษัทหลักทรัพย์ เอเอสแอล จำกัด มองหุ้นไทยวันนี้ (21 ก.ย.) มีโอกาสเคลื่อนไหวทดสอบแนวต้านที่ระดับ 1,640-1,650 จุด และแนวรับที่ระดับ 1,622 จุด พร้อมเตือนนักลงทุนให้จับตาถ้อยแถลงของเฟดอย่างใกล้ชิด และให้เข้าลงทุนอย่างระมัดระวัง รอดูสัญญาณเฟดที่อาจทำให้ตลาดผันผวนได้ แต่น่าจะไม่ลงลึกมาก และรีบาวด์กลับมาได้ คาดปลายปี 2565 ดัชนีจะขึ้นไปทดสอบที่ระดับ 1,680 จุดได้ สำหรับหุ้นที่แนะนำเข้าเก็งกำไรมี 5 บริษัท ได้แก่ BDMS-KBANK-SAPPE-PRINC-MINT
กลุ่มเอสซีบี เอกซ์ ประกาศร่วมลงทุนเชิงกลยุทธ์ทางอ้อมมูลค่า 50 ล้านเหรียญสหรัฐ ในธนาคาร Jasa Jakara (BJJ) ธนาคารพาณิชย์ในประเทศอินโดนีเซีย ผ่าน WeLab Sky Limited พร้อมแผนที่จะเปลี่ยนแพลตฟอร์มและเปิดตัวเป็นธนาคารดิจิทัล ที่ใหญ่ที่สุดในภูมิภาคเอเชียตะวันออกเฉียงใต้ในปี 2565 โดยการลงทุนของกลุ่ม SCBX ในครั้งนี้ เน้นย้ำถึงความสำคัญของการเติบโตอย่างมหาศาลของธุรกิจธนาคารดิจิทัลอินโดนีเชีย
อรรถพล ตั้งคารวคุณ ประธานเจ้าหน้าที่บริหารฝ่ายการเงิน สีเดลต้า “DPAINT” ชูจุดแข็ง ผู้นำตลาดสีพรีเมียม มั่นใจครึ่งปีหลัง แนวโน้มดี หลังไตรมาส 2 กำไรกลับมาเติบโต 15% เปิดโรงงานใหม่ หนุนกำลังการผลิตเพิ่มขึ้น 50% ลุยออกผลิตภัณฑ์นวัตกรรมใหม่-ขยายตลาด CLMV ต่อเนื่อง
บริษัท บลูบิค กรุ๊ป จำกัด (มหาชน) หรือ BBIK ร่วมกับ บริษัท ปตท. น้ำมันและการค้าปลีก จำกัด (มหาชน) หรือ OR ยกระดับและสร้างมาตรฐานการให้บริการและบริหารจัดการระบบแฟรนไชส์แก่ร้านคาเฟ่ อเมซอน ด้วยระบบ CRM หรือ Customer Relationship Management ระดับโลกอย่าง Salesforce หวังเพิ่มประสิทธิภาพในการสื่อสารและบริการให้โดนใจคอกาแฟ พร้อมตอบโจทย์การใช้งานด้านการสื่อสารและประสานงานระหว่างโออาร์และเจ้าของแฟรนไชส์ ซึ่งครอบคลุมตั้งแต่การขาย  การบริการ และการตลาด เพื่อสร้างโอกาสทางธุรกิจในอนาคตร่วมกัน คาดเริ่มเห็นผลภายในไตรมาส 2/2566
ธนัช จุวิวัฒน์ ประธานกรรมการบริหาร บริษัท อิ๊กดราซิล กรุ๊ป จำกัด (มหาชน) หรือ YGG เดินหน้าโปรเจกต์แกรนด์โดร่า รวมทั้งทยอยส่งเกมใหม่ GOI และ 9 eyes ในทุกแพลตฟอร์มในครึ่งปีหลังถึงต้นปีหน้า โดยทุกเกมจะเชื่อมโยงแกรนด์โดร่า รับตลาดเกมทั่วโลกคึกคัก ส่วนความคืบหน้าร่วมมือมาสเตอร์ แอด จัดตั้งบริษัทใหม่ชื่อ “MYGG” เปิดตัวอย่างเป็นทางการเร็ว ๆ นี้ ขณะเดียวกัน จะร่วมมือกับพันธมิตรบริษัทยักษ์ใหญ่ในแถบเอเชียเพื่อทำซีรีย์แอนิเมชั่นป้อนตลาดทั่วโลก มั่นใจผลการดำเนินงานทั้งปีโต 15-20%